|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 2984 Αθήνα, 11/01/2018

**Δ Ε Λ Τ Ι Ο Τ Υ Π Ο Υ**

Το ΕΚΑ καταγγέλλει την παράνομη, καταχρηστική και εκδικητική απόλυση συναδέλφου, μέλους του ΔΣ του Συλλόγου Εμποροϋπαλλήλων Αθήνας. Ο συνάδελφος εργαζόταν στο δουλεμπορικό γραφείο ‘INGROUP’ ως δανειζόμενος σε εταιρίες προώθησης σε διάφορα super markets.

Η απόλυση είναι παράνομη γιατί αφορά μέλος ΔΣ πρωτοβάθμιου σωματείου. Είναι καταχρηστική και εκδικητική γιατί «ποινικοποιεί» τη συνδικαλιστική δράση. Έρχεται δε, την κατάλληλη στιγμή που ψηφίζεται ο απεργοκτόνος νόμος όπου ουσιαστικά καταστρατηγείται το δικαίωμα της απεργίας και όποια μορφή διαμαρτυρίας των εργαζομένων.

Το ΕΚΑ στηρίζει το συνάδελφο και το σωματείο και απαιτεί την ακύρωση της παράνομης, καταχρηστικής και εκδικητικής απόλυσης.

**Το Δ.Σ.**